گەمارۆدانی حەلەب (١٢٦٠)

گەمارۆدانی حەلەب یان کەوتنی حەلەب شەڕێک بوو کە لە ١٨ی کانوونی دووەم تا ٢٤ی کانوونی دووەمی ١٢٦٠ بەردەوام بوو.The Cambridge History of Iran, Ed. J. A. Boyle, (Cambridge University Press, 1968), 350.

دوای وەرگرتنی ملکەچیی حەڕان و ئێدێسا، سەرۆکی مەغۆلەکان ھۆلاکۆ خان فوراتی بەزاند و مەنبجی لە بەتاڵانبرد و حەلەبی خستە ژێر گەمارۆوە. کە لەلایەن ھێزەکانی بۆھیمۆندی شەشەمی ئەنتاکیە و ھیتومی یەکەمی ئەرمەنستان پشتگیریی دەکرا. بۆ ماوەی شەش ڕۆژ شارەکە لەژێر گەمارۆدا بوو. ھێزەکانی مەغۆل و ئەرمەنستان و فرانکی بە یارمەتیی کاتاپوڵتەکان و مانگۆنێلەکان، تەواوی شارەکەیان گرتەوە، جگە لەو قەڵایەی کە تا ٢٥ی شوبات بەردەوام بوو لە شەڕکردن و دوای تەسلیمبوونی ڕووخێنرا.Turnbull, Stephen R. , Genghis Khan and the Mongol conquests, 1190-1400, (Taylor & Francis, 2005), 60. کۆمەڵکوژییەکەی دواتر کە شەش ڕۆژی خایاند، میتۆدی و ورد بوو، کە تێیدا نزیکەی ھەموو پیاوە پێگەیشتووەکانی موسڵمان و جوولەکەکان کوژران، ھەرچەندە زۆربەی ژن و منداڵەکان فرۆشران بە کۆیلایەتی.Kagay, Donald J. and L. J. Andrew Villalon, Crusaders, condottieri, and cannon, (BRILL, 2003), 137. ھەروەھا وێرانکارییەکە سووتاندنی مزگەوتی گەورەی حەلەبیشی لەخۆگرت.

دوای گەمارۆدانەکە، ھۆلاکۆ ھەندێک لە سەربازەکانی ھیتومی بە تاوانی سووتاندنی مزگەوتەکە لە سێدارە دا، ھەندێک سەرچاوە باس لەوە دەکەن کە بۆھیمۆندی شەشەمی ئەنتاکیە (سەرکردەی فرانکەکان) بە شێوەیەکی شەخسی چاودێریی لەناوچوونی مزگەوتەکەی کردووە.Asbridge, Thomas S. , The Crusades: The Authoritative History of the War for the Holy Land, (HarperCollins, 2010), 616. دواتر ھۆلاکۆ خان قەڵا و قەزاکانی گەڕاندەوە بۆ ھیتوم کە پێشتر ئەییووبییەکان لە ئەرمەنییەکانیان داگیریان کردبوو.

ئیبراھیمی برای ئیبن باتیش لە کاتی گەمارۆدانەکەدا کوژرا. 

 سەرچاوەکان 

 کتێبنامە 





پۆل:شەڕەکان
پۆل:گەمارۆدانەکانی حەلەب
پۆل:گەمارۆدانەکان
پۆل:گەمارۆدانەکان بە بەشداریی دەوڵەتی ئەییووبی
پۆل:گەمارۆدانەکان بە بەشداریی ئیمپراتۆریەتیی مەغۆل
پۆل:گەمارۆدانەکان بە بەشداریی ئەرمەنستان
پۆل:ململانێکانی ١٢٦٠
پۆل:ئاسیا لە ١٢٦٠